આગામી 14 એપ્રિલે વીએચપી – વિશ્વ હિંદુ પરિષદના આંતરરાષ્ટ્રીય અધ્યક્ષપદ માટેની ચૂંટણી યોજવામાં આવી રહી છે. વીએચપીના ઈતિહાસમાં 52 વરસોમાં સૌપ્રથમવાર આ પ્રકારે ચૂંટણીનું આયોજન કરવામાં આવી રહ્યું છે. આ ચૂંટણીને કારણે વીએચપીની આંતરિક સંગઠન વ્યવસ્થામાં અનેક ફેરબદલ થવાની શક્યતા છે. આનું મુખ્ય કારણ એ છે કે આ પદ માટે બે વ્યક્તિઓએ ઉમેદવારી કરી છે. કોઈ એક વ્યક્તિના નામ પર સર્વસંમતિ થઈ શકી નથી. 14 એપ્રિલે હરિયાણા સ્થિત ગુરુગ્રામ ખાતે આ ચૂંટણી યોજાશે. હાલમાં વીએચપીના કાયૅકારી અધ્યક્ષનું પદ સંભાળી રહેલા પ્રવીણ તોગડિયાનો પરાજય નિશ્ચિત મનાય છે. વીએચપીના અધ્યક્ષપદેથી રાઘવ રેડ્ડી પણ એમની ખુરશી ગુમાવશે એ વાત નક્કી ગણાય છે.